Kamehameha I

Kamehameha I eller Kamehameha den store (født ca. 1758, død 8. mai 1819)Mookini, Esther T. (1998): «Keopuolani: Sacred Wife, Queen Mother, 1778-1823» (PDF) i: Hawaiian Journal of History, Honolulu: Hawaiian Historical Society 32: 1–24. hdl:10524/569. erobret de hawaiiske øyer og etablerte formelt kongeriket Hawaii i 1810. Han etablerte også sitt eget dynasti, Kamehameha-dynastiet. Ved å utvikle og sikre allianser med større kolonimakter i Stillehavet, bevarte Kamehameha sitt kongerike og Hawaiis uavhengighet. Han husket for den humanistiske Kānāwai Māmalahoe, «loven om den splintrete padleåre», som beskyttet menneskerettighetene til stridende i krigstider.Law of the Splintered Paddle (PDF), Universitetet på Hawaii. Māmala betyr «splintret»; hoe betyr «padleåre». Kānāwai viser til vann og hawaierne ansvar i å kontrollere og ta vare på sine elver.

 Liv og virke 
 Bakgrunn 
Kamehameha var sønn av Keōua og Kekuiapoiwa, som begge var av høvdingslekt.

Kamehameha støttet onkelen Kalaniopu da denne gjorde krav på herredømmet over Hawaiiøya, og ble gitt en framtredende stilling som takk. I 1779 møtte han oppdageren James Cook sammen med andre høvdinger i sitt første møte med europeere. Han kan også ha vært til stede da Cook ble drept.

 Erobringer 
I 1782 ble sønnen til Kalaniopu, Kiwalaʻo, ny hersker over Hawaii, mens Kamehameha ble gjort ansvarlig overfor krigsguden Kūkaʻilimoku. Det var lenge vondt blod mellom de to fetterne, og med støtte fra fem høvdinger gjorde Kamehameha opprør som han vant.
I 1790 tok han også Puna-distriktet på Hawaii. Ved hjelp av skytevåpen fra briter og amerikanere erobret han øyene Maui og Molokaʻi i 1795.  På Oahu møtte han derimot motstand, ettersom kongen der også hadde skytevåpen. Han gjorde flere mislykkede forsøk på å erobre de vestlige øyene Kauaʻi og Niʻihau, men oppnådde til slutt at kongen der underkastet seg han som vasall. Kamehameha kunne dermed kalla seg konge av hele Hawaii i 1810.

 Hersker 
mini|Statue av kong Kamehameha i Kapaau med leikranser i anledning Kamehameha-dagen 11. juni.
Kamehameha innførte flere nyordninger for å sikre Hawaii som et selvstendig samfunn. Han innførte et forent lovsystem og en toll- og handelspolitikk som forbedret den økonomiske stillinga deres i forhold til USA og Europa. Han forbød også andre enn hawaiere å eie land.

Kongen er kjent for å ha innført Kānāwai Māmalahoe, 'loven om den splintrede årene', som sikra sivile mot krigshandlinger. Loven ble seinere nedfelt i delstatsgrunnloven til Hawaii.

Selv om Kamehame gjorde slutt på menneskeofringer, holdt han på de fleste andre hawaiiske tradisjonene. Han dyrket den hawaiiske religionen og bygget flere heiau, eller templer. Han holdt strengt på de tradisjonelle kapureglene, og henrettet de som brøt dem. Han tok imot kristne, men ser ikke ut til å ha tatt dem alvorlig.

Kamehameha hadde åtte koner. Blant dem var førstekonen Keopuolani,  Liholiho, som var mor til Kamehameha II og Kauikeaouli (Kamehameha III) og datteren Nahienaena, Kanekapolei, mor til hans førstefødde sønn, Kalakua, bestemor til Kamehameha IV og Kamehameha V, og kusinen Kaahumanu I, favorittkonen.

 Navn 
Det fulle navnet til kong Kamehama var Kalani Paiʻea Wohi o Kaleikini Kealiʻikui Kamehameha o ʻIolani i Kaiwikapu kaui Ka Liholiho Kūnuiākea. Som ung var han kjent som « Paiʻea», som er navnet på en krabbe.pai.ʻea i Hawaiian Dictionaries Navnet han er best kjent under i dag, «Ka mehameha», betyr 'den ensomme' eller «den tause».meha.meha i Hawaiian Dictionaries Dette skal ha vist til den nokså mutte framtoningen hans, eller det at han først vokste opp i ensomhet.

 Sagn 
mini|Naha-steinene.
Det nøyaktige fødselsåret til Kamehameha er ikke dokumentert. Hawaiiske sagn forteller at en komet skulle varsle en samlende konge. Halleys komet var synlig fra Hawaii i 1758, og Kamehameha skal ha blitt født kort tid etter dette. Den daværende kongen Alapaʻi skal ha gitt ordre om å drepe barnet fordi en kahuna (prest) skal ha sagt at et brennende lys på himmelen varslet om en «høvdingdreper». Foreldrene til Kamehameha fikk sendt ham vekk med en klansmann, Naeʻole, som oppfostret ham i fem år. Deretter skal Alapaʻi ha angret seg og bedt han komme tilbake. Som ungdom skal Kamehameha ha løftet Naha-steinen, en veldig stor og tung stein som bare kongelige av Naha-slekta kunne rokke. Dette ble tolket som at han kunne røre ved, eller samle, hele Hawaii.

 Referanser 

 Litteratur 
 Īī, John Papa; Pukui, Mary Kawena; Barrère, Dorothy B. (1983): Fragments of Hawaiian History (2. utg.). Bishop Museum Press. ISBN 0910240310.
 Kamakau, Samuel (1991): Ruling chiefs of Hawaii (revi. utg.). Honolulu: Kamehameha Schools Press. ISBN 0-87336-014-1.
 Kameʻeleihiwa, Lilikalā (1992): Native Land and Foreign Desires. Honolulu: Bishop Museum Press. ISBN 0-930897-59-5.
 Klieger, P. Christiaan (1998): Moku'ula: Maui's sacred island. Honolulu: Bishop Museum Press. ISBN 1-58178-002-8.

 Eksterne lenker 

 «Kamehameha I» ved Kamehameha Schools
 «The Legend of the Naha Stone» ved Donch.com

Kategori:Hawaiis historie
Kategori:Kongelige personer
Kategori:Personer fra Hawaii County i Hawaii
Kategori:Fødsler i 1758
Kategori:Dødsfall i 1819